smcproject/ml-wiki-sentences huggingface dataset:
ഇംഗ്ലീഷ് വിലാസം https://ml.wikipedia.org/wiki/Republican_Party_Of_India_(Athavale) ചരിത്രം
മഹാരാഷ്ട്ര നിയമസഭ കൗൺസിൽ അംഗം രാംദാസ് അത്വലെ 1990 മുതൽ 1995 വരെ പ്രവർത്തിച്ചു.
എംപ്ലോയീസ് ഗാരഡി സ്കീമിന് കാബിനറ്റ് മന്ത്രിയും, മഹാരാഷ്ട്രയിലെ സാമൂഹ്യ ക്ഷേമ, ഗതാഗത വകുപ്പിന്റെ നിരോധന വകുപ്പും അംഗമായിരുന്നു.
പിന്നീട് 1999 മുതൽ 2004 വരെ മഹാരാഷ്ട്രയിലെ ലോക്സഭയിലെ പാണ്ഡഞ്ചുർ മണ്ഡലത്തെ പ്രതിനിധീകരിച്ചു.
1998-99 കാലഘട്ടത്തിൽ 12-ാം ലോക്സഭയിൽ അദ്ദേഹം മുംബൈ നോർത്ത് സെൻററായിരുന്നു.
2004 ലെ തിരഞ്ഞെടുപ്പിന് ശേഷം ഇത് ലോക്സഭയിൽ ഒരു ചെറിയ പ്രാതിനിധ്യമായിരുന്നു.
ഭരണകക്ഷിയായ യുണൈറ്റഡ് പ്രോസിക്യൂട്ടീവ് അലയൻസിന്റെ ഘടകമായിരുന്നു.
അതിന്റെ സാന്നിദ്ധ്യം മഹാരാഷ്ട്രയിൽ മാത്രമായി പരിമിതമാണ്.
പ്രകാശ് അംബേദ്കറുടെ ഭാര്യാ ബഹുജൻ ബഹുജൻ മഹാസാംഗ ഒഴികെയുള്ള ആർപിഐയുടെ എല്ലാ വിഭാഗങ്ങളും ഐക്യത്തോടെ റിപ്പബ്ലിക്കൻ പാർട്ടി രൂപീകരിക്കാൻ വീണ്ടും ചേർന്നിരിക്കുന്നു.
ആർപിഐ (അതാവൽ) ഈ യുണൈറ്റഡ് റിപ്പബ്ലിക്കൻ പാർട്ടി ഓഫ് ഇന്ത്യ (യുണൈറ്റഡ് യുണൈറ്റഡ്) യിൽ ലയിപ്പിച്ചു.
2011 ൽ പാർട്ടി ഭാരതീയ ജനതാ പാർട്ടി നേതൃത്വത്തിലുള്ള ദേശീയ ജനാധിപത്യ സഖ്യത്തിൽ ചേർന്നു.
സാവന്ത് രാഷ്ട്രീയ ആപ്പിൽ പാർട്ടിയിൽ നിന്നും രാജിവച്ച് 2014 ജൂൺ മാസത്തിൽ റിപ്പബ്ലിക്കൻ പാർട്ടി ഓഫ് ഇന്ത്യ (എ) പാർട്ടിയിൽ ചേർന്ന് ദളിതർക്കായി ജോലി ചെയ്യണമെന്ന് ആഗ്രഹം പ്രകടിപ്പിച്ചു.
പാർട്ടിയുടെ സംസ്ഥാന വൈസ് പ്രസിഡന്റും സ്ത്രീ വനിതാ പ്രസിഡന്റുമായി രാഖി പ്രവർത്തിക്കുന്നു.
2015 സെപ്തംബറിൽ, ആർ.പി. ഐ(എ).
2005 മുതൽ ആഡിറ്റ് ചെയ്ത ബാലൻസ്ഷീറ്റുകൾ, ഐടി റിട്ടേൺ രേഖകൾ സമർപ്പിക്കാത്തതിന്റെ രേഖകൾ നഷ്ടപ്പെടുത്തുന്നതിനായി മഹാരാഷ്ട്രയിൽ 16 പാർട്ടികളിൽ ഒന്നായിരുന്നു ആർ.പി. ഐ(എ).
അങ്ങനെ അവർക്ക് അവരുടെ ഔദ്യോഗിക തെരഞ്ഞെടുപ്പ് ചിഹ്നങ്ങൾ നഷ്ടപ്പെട്ടു.
അപ്പർ ഹൗസിൽ പാർലമെന്റ് മെംബർമാരിൽ ഒരാൾ മാത്രമേ രാംദാസ് അത്തവെലെ അംഗം.
ഇപ്പോൾ 2016 ജൂലായ് മുതൽ നരേന്ദ്രമോഡി മന്ത്രിസഭയിൽ സാമൂഹിക നീതി, ശാക്തീകരണ വകുപ്പിന്റെ മന്ത്രിയാണ്.
കേരളത്തിൽ  ആർപിഐ (അതാവൽ)
കേരളത്തിലെ വിവിധ ജില്ലകളിൽ ആർപിഐ (അതാവൽ)യൂടെ ജില്ലാതലകമ്മറ്റികൾ നിലവിൽ ഉണ്ട്.
ആർപിഐ (അതാവൽ) അടുത്തകാലത്തായി(2016)പ്രവർത്തനം ആരംഭിച്ചത്.
ആർപിഐ (അതാവൽ)യൂടെ കേരള  സംസ്ഥാന ഘടകത്തിന്റെ
പ്രസിഡന്റ് പി.ശശികുമാർ നേതൃത്വം നൽകുന്നത്.
നിലവിൽ അവലംബം
റിപ്പൺ പ്രഭു ഇംഗ്ലീഷ് വിലാസം https://ml.wikipedia.org/wiki/George_Robinson,_1st_Marquess_of_Ripon ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇന്ത്യയിലെ തദ്ദേശ സ്വയംഭരണ സംവിധാനത്തിന്റെ പിതാവ് എന്നറിയപ്പെടുന്നത്, 1880-1884 കാലത്ത് വൈസ്രോയിയായിരുന്ന റിപ്പൺ പ്രഭുവാണ്.
‍ഇന്ത്യയിലെ തദ്ദേശ സ്വയംഭരണ സംവിധാനത്തിന്റെ ചരിത്രത്തിലെ ഒരു നാഴികക്കല്ലാണു അദ്ദേഹത്തിന്റെ കാലത്ത് പാസാക്കിയ ലോക്കൽ സെൽഫ് ഗവണ്മന്റ് ആക്ട് .
അതിനു മുൻപ് ഇന്ത്യയിലെ തദ്ദേശ സ്വയംഭരണ സ്ഥാപനങൾ തികചും നിർജീവങ്ങളായിരുന്നു.
ഭരണകൂടത്തിന്റെ കീഴ്ഘടകങ്ങളെന്ന നിലയിൽ പ്രവർത്തിച്ചിരുന്ന അവയിൽ തിരഞ്ഞെടുപ്പ് സംവിധാനം അതിനു മുൻപ് സ്വീകരിക്കപ്പെട്ടിരുന്നില്ല.
ഈ നിയമപ്രകാരം തദ്ദേശ സ്വയംഭരണ സ്ഥാപനങ്ങളുടെ അധികാരങ്ങളും ഉത്തരവാദിത്തങ്ങളും വർദ്ധിക്കുകയും അവ തികച്ചും പ്രാതിനിധ്യസ്വഭാവമുള്ള ജനകീയസമിതികളായി മാറുകയും ചെയ്തു.
1881-ൽ ഫാക്ടറി ആക്ട് പാസാക്കിയതും ഇദ്ദേഹമാണ്.
റിപ്പർ ജയാനന്ദൻ ഇംഗ്ലീഷ് വിലാസം https://ml.wikipedia.org/wiki/Ripper_Jayanandan
ഇരട്ടക്കൊലപാതകക്കേസ് ഉൾപ്പെടെ ഏഴു കൊലക്കേസ്സിലും 14 കവർച്ചാക്കേസുകളിലും പ്രതിയായ മലയാളിയാണ് റിപ്പർ ജയാനന്ദൻ എന്നറിയപ്പെടുന്ന കെ.പി. ജയാനന്ദൻ .
തൃശൂർ മാള സ്വദേശിയാണിയാൾ.
പ്രധാനമായും സ്ത്രീകളെ തലയ്ക്കടിച്ചശേഷം മോഷണം നടത്തുക എന്നതായിരുന്നു ഇയാളുടെ പ്രവർത്തനരീതി.
ജൂൺ 9 2013 ന് സഹതടവുകാരനൊപ്പം ഇയാൾ ജയിൽ ചാടി.
മുൻപും നിരവധി തവണ ജയിൽ ചാടിയിട്ടുണ്ട്.
കണ്ണൂർ സെൻട്രൽ ജയിലിൽ നിന്ന് മുൻപും ജയിൽ ചാടിയിരുന്നു.
ഏഴു കൊലപാതകങ്ങൾ നടത്തിയതായി ഇയാൾ പോലീസിനോട് സമ്മതിച്ചിട്ടുണ്ട്.
ഏഴു കൊലപാതകക്കേസുകളിലും 14 മോഷണക്കേസുകളിലും ഇയാൾ പ്രതിയാണ്.
കേസുകൾ 2003 സെപ്റ്റംബറിൽ മാള പോലീസ് സ്റ്റേഷൻ പരിധിയിലുള്ള ജോസിന്റെ വീട്ടിൽ മോഷണം നടത്തുകയും അയാളെ തലയ്ക്കടിക്കുകയും ചെയ്തിരുന്നു.
2004 മാർച്ചിൽ മാള പോലീസ് സ്റ്റേഷൻ പരിധിയിൽ തന്നെയുള്ള 51 കാരിയായ നബീസ, 23 കാരിയായ ഫൗസിയ, 28 കാരിയായ നൂർജഹാൻ എന്നിവരെയും രണ്ട് കുട്ടികളെയും ജയാനന്ദൻ കൊലപ്പെടുത്തിയിരുന്നു.
2004 ഒക്റ്റോബറിൽ സഹദേവൻ (64) ഭാര്യ നിർമ്മല (58) എന്നിവരെ മതിലകം പോലീസ് സ്റ്റേഷൻ പരിധിയിലുള്ള പെരിഞ്ഞനത്തുവച്ച് കൊല ചെയ്യുകയും 11 പവൻ സ്വർണ്ണാഭരണം മോഷ്ടിക്കുകയും ചെയ്തിരുന്നു.
2005 മേയ്‌ അഞ്ചിനു രാത്രി 2.30-ന് വീട്ടിൽ ഉറങ്ങിക്കിടന്നിരുന്ന അറുപതു വയസ്സുകാരിയായ ഏലിക്കുട്ടിയെ ചട്ടുകം കൊണ്ട് തലയ്ക്കടിച്ച് കൊന്ന കേസിൽ ജയാനന്ദന് ശിക്ഷ ലഭിച്ചിരുന്നു.
പരോളോ ശിക്ഷാ ഇളവോ ലഭിക്കാൻ അർഹതയില്ലെന്നും 20 വർഷം ശിക്ഷ അനുഭവിക്കണമെന്നുമായിരുന്നു എറണാകുളം അഡീഷണൽ സെഷൻസ്‌ ജഡ്‌ജി പി.ജി. അജിത്‌കുമാറിന്റെ വിധി.
അൻപതിനായിരം രൂപ പിഴയും വിധിക്കപ്പെട്ടിരുന്നു.
2011-ലായിരുന്നു ഈ കേസിൽ വിധി പ്രഖ്യാപിക്കപ്പെട്ടത്.
മാള ഇരട്ടക്കൊലപാതകക്കേസിൽ ജയാനന്ദന് വധശിക്ഷ വിധിക്കപ്പെട്ടിരുന്നുവെങ്കിലും ഹൈക്കോടതി അത് ജീവപര്യന്തമായി ചുരുക്കിയിരുന്നു.
2006 ഒക്റ്റോബർ 2-ന് നടന്ന പുത്തൻവേലിക്കര ബേബി കൊലക്കേസിൽ ജയാനന്ദന് വധശിക്ഷ ലഭിക്കുകയുണ്ടായി.
കൊലയ്ക്കുശേഷം ജയാനന്ദൻ ബേബിയുടെ ഇടതുകൈപ്പത്തി വെട്ടിമാറ്റുകയും ആഭരണങ്ങൾ മോഷ്ടിക്കുകയും ചെയ്തു എന്നായിരുന്നു കേസ്.
കൊടുങ്ങല്ലൂർ പോലീസ് സ്റ്റേഷൻ പരിധിയിൽ അരവിന്ദാക്ഷപ്പണിക്കർ, ഭാര്യ ഓമന പണിക്കർ എന്നിവരെ ആക്രമിച്ച് സാരമായ പരിക്കുകളേൽപ്പിക്കുകയും 18 പവൻ സ്വർണാഭരണങ്ങൾ മോഷ്ടിക്കുകയും ചെയ്തിരുന്നു.
2005 ഓഗസ്റ്റിൽ വടക്കൻ പറവൂരിലെ ബിവറേജസ് കോർപ്പറേഷൻ കടയുടെ വാച്ച്മാനായ സുഭാഷകനെ കൊലപ്പെടുത്തുകയുണ്ടായി.
മുൻപുള്ള ജയിൽ ചാട്ടം
2010-ൽ കണ്ണൂർ സെൻട്രൽ ജയിലിൽ നിന്ന് ജയാനന്ദൻ രക്ഷപ്പെട്ടുവെങ്കിലും പിന്നീട് പിടിക്കപ്പെട്ടിരുന്നു.
2007-ൽ വിയ്യൂർ സെൻട്രൽ ജയിലിൽ കഴിയുമ്പോൾ ഇയാൾ സെല്ലിൽ നിന്ന് പുറത്തേയ്ക്ക് തുരങ്കമുണ്ടാക്കാൻ ശ്രമിച്ചത് കണ്ടെത്തിയിരുന്നു.
വിനാലെസ് വാലി ഇംഗ്ലീഷ് വിലാസം https://ml.wikipedia.org/wiki/Vi%C3%B1ales_Valley
വിനാലെസ് വാലി , (സ്പാനിഷ്: '' Valle de Viñales '' ) ക്യൂബ യിൽ ചുണ്ണാമ്പുകല്ലുകളും ജിപ്സവും മറ്റും പ്രതിപ്രവർത്തിച്ചുണ്ടായ ഒരു താഴ്വരയാണ്.
132 ചതുരശ്രകിലോമീറ്റർ (51 സ്ക്വയർ മൈൽ) വിസ്തീർണ്ണമുള്ള ഈ താഴ്വര, പിനാർ ഡെൽ റിയോ പ്രവിശ്യയിലെ വിനാലെസിനു വടക്കായി സിയേറ ഡി ലോസ് ഓർഗാനോസ് മലനിരകളിലാണ് ( ഗ്വാനിഗ്വാനിക്കോ കൊടുമുടിയുടെ ഭാഗം) സ്ഥിതി ചെയ്യുന്നത്.
Manuel Rivera-Ortiz : Tobacco Harvesting, Viñales Valley, Cuba 2002 ചിത്രശാല Palenque de los Cimarrones Viñales Valley Fog over Viñales Valley Viñales Valley Viñales Valley Viñales Valley Viñales Valley Mural in Viñales Valley
വിനാഴിക ഈ ലേഖനം/വിഭാഗം സന്തുലിതമല്ലെന്നു സംശയിക്കപ്പെടുന്നു .
കേരളത്തിൽ സമയത്തിന്റേയും ദൂരത്തിന്റേയും മാത്രയായി ഉപയോഗിച്ചിരുന്ന ഏകകമാണ്‌ വിനാഴിക .
ഒരു നാഴികയുടെ അറുപതിലൊന്നാണ്‌ ഒരു വിനാഴിക.
രണ്ടര വിനാഴികയാണ്‌ ഒരു മിനിറ്റ് .
നാഴികയെ വീണ്ടും 60 വിനാഴികകളായും തിരിച്ചിരിക്കുന്നു.
അതായത് ഒരു വിനാഴിക സമയം കൊണ്ട് ഭൂമി 0.1 ഡിഗ്രി തിരിയുന്നു.
ഒരു ദിവസത്തിൽ 3600 വിനാഴികകളുണ്ട്.
സമയത്തെ കാണിക്കുന്ന ഏകകങ്ങൾ 24 നിമിഷം  -  1 വിനാഴിക 60 വിനാഴിക - 1 നാഴിക 21/2 നാഴിക - 1 മണിക്കൂർ 3 മണിക്കൂർ -  1 യാമം 24 മണിക്കൂർ -  1 ദിവസം 7 ദിവസം -   1 ആഴ്ച 15 ദിവസം - 1 പക്ഷം 30 ദിവസം  -  1 മാസം 2 മാസം  -  1 ഋതു 3 ഋതു  - 1അയനം 2 അയനം  -  1 വർഷം
ഇനി ഇങ്ങനെയുളള എത്ര വർഷങ്ങൾ ചേർന്നാലാണ് ഒരു യുഗമുണ്ടാവുക എന്ന് നോക്കാം..
കൃതയുഗം  -  17,28,000 വർഷം, ത്രേതായുഗം - 12,96,000 വർഷം, ദ്വാപരയോഗം -  8,64,000 വർഷം, കലിയുഗം  -  4,32,000 വർഷം.
4 യുഗങ്ങൾ - 1 ചതുർയുഗം 71ചതുർയുഗം - 1 മന്വന്തരം 14 മന്വന്തരം    - 1കല്പം
ഒരു കല്പാന്തകാലം എന്ന മൂല്യത്തെ വർഷങ്ങളാക്കി പറഞ്ഞാൽ 43,20,000 X 71x 14  -  4,29,40,80,000 ( നാനൂറ്റി ഇരുപത്തൊൻപത് കോടി നാല്പതു ലക്ഷത്തി എൺപതിനായിരം വർഷങ്ങൾ) വരും.
മറ്റു വിവരങ്ങൾ ക്ഷണം എന്നതാണു ഏറ്റവും ചെറിയ അളവ്(ഒരു കൂർത്ത സൂചി കൊണ്ഡ് ഒരു ഇല കുത്തുന്ന സമയം)‌ 30 ക്ഷണം :-   1 ത്രുതി 30 ത്രുതി :-   1 കല 30 കല :-   1 നിമിഷം 4 നിമിഷം :-   1 ഗണിതം 10 ഗണിതം :-   1 നെടുവീർപ്പ് 6 നെടുവീർപ്പ്:-  1 വിനാഴിക(240 നിമിഷം) 60 വിനഴിക :-  1 നാഴിക 60 നാഴിക :-   1 ദിവസം
ഒരു ദിവസം 24 മണിക്കൂർ ആയതിനാൽ 2.5 നാഴിക 1  മണിക്കൂർ.
അതുപൊലെ തന്നെ ഒരു ദിവസം 864,000 നിമിഷവും ആണ്,നൂതന സമയ സിത്ധാന്തം അനുസരിച്ചു 1 ദിവസം 86,400 സെകൻഡുകൾ ആണ്, അതായതു
1 സെകൻഡ് :- 10 നിമിഷം ഇതും കാണുക നാഴിക കേരളത്തിലെ പുരാതന അളവുതൂക്കങ്ങൾ അവലംബം
വിനിഫ്രഡ് ഹോൾട്ട്ബി ഇംഗ്ലീഷ് വിലാസം https://ml.wikipedia.org/wiki/Winifred_Holtby Plaque at 58 Doughty Street, London
വിനിഫ്രഡ് ഹോൾട്ട്ബി (ജീവിതകാലം: 23 ജൂൺ 1898 - 29 സെപ്റ്റംബർ 1935) ഒരു ഇംഗ്ലീഷ് നോവലിസ്റ്റും പത്രപ്രവർത്തകയുമായിരുന്നു.
മരണാനന്തരം 1936 ൽ പ്രസിദ്ധീകരിക്കപ്പെട്ട അവരുടെ സൌത്ത് റൈഡിംഗ് എന്ന നോവൽ പേരുകേട്ടതാണ്.
യോർക്ക്ഷെയറിലെ റഡ്സ്റ്റൺ ഗ്രാമത്തിൽ സമ്പന്നമായ ഒരു കാർഷിക കുടുംബത്തിലാണ് ഹോൾട്ട്ബി ജനിച്ചത്.
അവളുടെ പിതാവ് ഡേവിഡ് ഹോൾട്ട്ബിയും മാതാവ് ഈസ്റ്റ് റൈഡിംഗ് കൌണ്ടി കൗൺസിലിലെ തിരഞ്ഞെടുക്കപ്പെട്ട ആദ്യ വനിതാ അംഗം ആലീസുമായിരുന്നു.
ഗൃഹാദ്ധ്യാപികമാരുടെ ശിക്ഷണത്തിൽ വീട്ടിൽ പ്രാഥമിക വിദ്യാഭ്യാസം നടത്തിയ ഹോൾട്ട്ബി തുടർന്ന് സ്കാർബറോയിലെ ക്വീൻ മാർഗരറ്റ്സ് സ്കൂളിലും പഠനം നടത്തി.
1917 ൽ ഓക്സ്ഫോർഡിലെ സോമർവില്ലെ കോളേജിലേക്കുള്ള പ്രവേശന പരീക്ഷയിൽ വിജയിച്ച അവർ 1918 ന്റെ തുടക്കത്തിൽ വിമൻസ് ആർമി ആക്സിലറി കോർപ്സിൽ (ഡബ്ല്യുഎഎസി) ചേരാൻ തീരുമാനിച്ചുവെങ്കിലും ഫ്രാൻസിലെത്തിയ ഉടൻ തന്നെ ഒന്നാം ലോക മഹായുദ്ധം അവസാനിക്കുകയും അവൾ നാട്ടിലേക്ക് മടങ്ങുകയും ചെയ്തു.
1919-ൽ ഓക്സ്ഫോർഡ് സർവകലാശാലയിൽ പഠനത്തിനായി മടങ്ങിയെത്തിയ അവർ അവിടെ സഹപാഠിയും പിന്നീട് ടെസ്റ്റമെന്റ് ഓഫ് യൂത്ത് എന്ന കൃതിയുടെ രചയിതാവുമായ വെരാ ബ്രിട്ടനെ കണ്ടുമുട്ടുകയും അവരുമായി ഒരു ആജീവനാന്ത സുഹൃദ്‌ബന്ധം നിലനിർത്തുകയും ചെയ്തു.
സോമർ‌വില്ലെ കോളേജിലെ അവരുടെ മറ്റ് സാഹിത്യ സമകാലികരിൽ ഹിൽഡ റീഡ് , മാർഗരറ്റ് കെന്നഡി , സിൽവിയ തോംസൺ എന്നിവരും ഉൾപ്പെടുന്നു.
ഓക്സ്ഫോർഡിൽ നിന്ന് ബിരുദം നേടിയ ശേഷം, എഴുത്തുകാരായി മാറാമെന്ന പ്രതീക്ഷയിൽ 1921-ൽ വിനിഫ്രെഡും വെറയും ലണ്ടനിലേക്ക് താമസം മാറ്റി (82-ആം നമ്പർ ഡൊഗ്ട്ടി സ്ട്രീറ്റിലെ നീല ഫലകം സൂചിപ്പിക്കുന്നു).
വെരാ ബ്രിട്ടനേപ്പോലെ ഹോൾട്ട്ബിയും കടുത്ത ഫെമിനിസ്റ്റും , സോഷ്യലിസ്റ്റും, യുദ്ധവിരോധിയുമായിരുന്നു.
ലീഗ് ഓഫ് നേഷൻസ് യൂണിയനുവേണ്ടി വിപുലമായി പ്രഭാഷണം നടത്തിയ അവർ ഫെമിനിസ്റ്റ് സിക്സ് പോയിന്റ് ഗ്രൂപ്പിൽ അംഗമായിരുന്നു.
ഇൻഡിപെൻഡന്റ് ലേബർ പാർട്ടിയിൽ സജീവാംഗമായിരുന്ന അവർ ദക്ഷിണാഫ്രിക്കയിലെ കറുത്ത തൊഴിലാളികളെ സംഘടിപ്പിക്കുന്നതിൽ കടുത്ത പ്രചാരണം നടത്തുയും ഈ സമയത്ത് ലിയോനാർഡ് വൂൾഫുമായി കാര്യമായ ബന്ധപ്പെടുകയും ചെയ്തു.
1926 ലെ ഒരു ലേഖനത്തിൽ ഹോൾട്ട്ബി എഴുതിയത് ഇപ്രകാരമായിരുന്നു : “വ്യക്തിപരമായി, ഞാൻ ഒരു ഫെമിനിസ്റ്റാണ്… കാരണം ഫെമിനിസം സൂചിപ്പിക്കുന്ന എല്ലാം ഞാൻ ഇഷ്ടപ്പെടുന്നില്ല. … എന്റെ യഥാർത്ഥ താൽപ്പര്യങ്ങൾ ഉൾക്കൊള്ളുന്ന ജോലിയെ ഇഷ്ടപ്പെടാൻ ഞാൻ ആഗ്രഹിക്കുന്നു … എന്നാൽ അനീതി നടക്കുകയും ഭൂരിപക്ഷം സ്ത്രീകൾക്ക് അവസരം നിഷേധിക്കുകയും ചെയ്യുമ്പോൾ, ഞാൻ ഒരു ഫെമിനിസ്റ്റായിരിക്കേണ്ടതാണ്”.
1925 ൽ ജോർജ്ജ് കാറ്റ്‌ലിനുമായുള്ള വെരാ ബ്രിട്ടന്റെ വിവാഹത്തിനുശേഷം, ഹോൾട്ട്ബി നെവർൺ പ്ലേസിലെ തന്റെ സുഹൃത്തിന്റെ വീടുകളിലും പിന്നീട് ചെൽസിയിലെ 19 ഗ്ലെബ് പ്ലേസിലുമായി ജീവിതം നയിച്ചു.
ഈ ക്രമീകരണങ്ങളും തന്റെ പത്നിക്ക് ഹോൾട്ട്ബിയുമായുള്ള അടുത്ത സുഹൃദ്‌ബന്ധവും ജോർജ്ജ് കാറ്റ്‌ലിനിൽ നീരസമുണ്ടാക്കിയെങ്കിലും ബ്രിട്ടന്റെ രണ്ട് മക്കളായ ജോൺ, ഷെർലി (ബറോണസ് ഷെർലി വില്യംസ്) എന്നിവർക്ക് ഹോൾട്ട്ബി ഒരു നല്ല വളർത്തമ്മയായിരുന്നു.
ഉയർന്ന രക്തസമ്മർദ്ദം , ആവർത്തിച്ചുള്ള തലവേദന, ആലസ്യം എന്നിവ മൂലം ഹോൾട്ട്ബി കഷ്ടപ്പെടാൻ തുടങ്ങുകയും 1931 ൽ ബ്രൈറ്റ്സ് രോഗം (വൃക്കകളുടെ വീക്കത്താലുള്ള ഒരു രോഗം) ബാധിച്ചതായി കണ്ടെത്തി.
അവളുടെ ഡോക്ടർ അവൾക്ക് രണ്ടുവർഷത്തെ ആയുസു മാത്രം പ്രവചിച്ചു.
വരാനിരിക്കുന്ന മരണത്തെക്കുറിച്ചുള്ള ഉൾബോധത്തോടെതന്നെ ഹോൾട്ട്ബി തന്റെ ശേഷിക്കുന്ന ഊർജ്ജം മുഴുവനും അവളുടെ ഏറ്റവും പ്രധാനപ്പെട്ട പുസ്തകമായ സൗത്ത് റൈഡിംഗിന്റെ രചനയ്ക്കായി മാറ്റിവച്ചു.
വിനിഫ്രഡ് ഹോൾട്ട്ബി 1935 സെപ്റ്റംബർ 29 ന് 37 വയസ്സുള്ളപ്പോൾ മരിച്ചു.
ഹാരി പിയേഴ്സൺ എന്ന വ്യക്തിയുമായി തൃപ്തികരമല്ലാത്ത ഒരു ബന്ധം പുലർത്തിയിട്ടും അവൾ ഒരിക്കലും വിവാഹം കഴിച്ചിട്ടില്ല.
കൃതികൾ നോവൽ ആൻഡർ‌ബി വോൾഡ് (1923) ദ ക്രൌഡഡ് സ്ട്രീറ്റ് (1924) ദ ലാന്റ് ഓഫ് ഗ്രീൻ ജിഞ്ചർ (1927) പൂവർ കരോലിൻ (1931) മണ്ടോവ!
മണ്ടോവ!
(1933) ദ അസ്റ്റോണിഷിംഗ് ഐലന്റ് (1933) സൌത്ത് റൈഡിംഗ് (1936; മരണാനന്തരം പ്രസിദ്ധീകരിച്ചു) കവിത മൈ ഗാർഡൻ (1911) ദ ഫ്രോസൻ എർ‌ത്ത് (1935) മറ്റു ഫിക്ഷനുകൾ ട്രൂത്ത് ഈസ് നോട്ട് സോബർ ആന്റ് അദർ സ്റ്റോറീസ് (1934), ചെറുകഥകളുടെ ശേഖരം ടേക് ബാക് യുവർ ഫ്രീഡം (1939; മരണാനന്തരം പ്രസിദ്ധീകരിച്ചത്), നാടകം റിമംബർ റിമംബർ (1999; മരണാനന്തരം പ്രസിദ്ധീകരിച്ചത്), ചെറുകഥകളുടെ ശേഖരം ഫിക്ഷനല്ലാത്തവ A New Voter's Guide to Party Programmes (1929) Virginia Wolf: a Critical Memoir (1932) വിമൻ ആന്റ് എ ചേഞ്ചിംഗ് സിവലിസേഷൻ (1934) ലറ്റേർസ് ഓഫ് എ ഫ്രണ്ട് (1937; മരണാനന്തരം പ്രസിദ്ധീകരിച്ചത്) അവലംബം ↑ South Riding ; prefatory letter ↑ ↑ ↑ {{ cite web }} :  CS1 maint: url-status ( link ) ↑
വിനായക് ശശികുമാർ
മലയാളം സിനിമയിൽ പ്രവർത്തിക്കുന്ന ചലച്ചിത്രഗാന രചയിതാവാണു വിനായക് ശശികുമാർ (ജനനം: 13 ജോൺ 1994).
നീലാകാശം പച്ചക്കടൽ ചുവന്ന ഭൂമി , നോർത്ത് 24 കാതം , 7th ഡേ , ഗപ്പി , കരിങ്കുന്നം സിക്സസ് , സപ്തമ.
ശ്രീ. തസ്കരാഃ എന്നിവയാണ് പ്രധാന സിനിമകൾ.
തിരുവനന്തപുരത്തു  1994 ൽ ജൂൺ 13 നു ജനിച്ചു.
ശശികുമാർ, ആശാ ശശികുമാർ എന്നിവരാണ് മാതാപിതാക്കൾ.
12-ാം വയസിൽ കവിതകൾ എഴുതി തുടങ്ങിയിരുന്നു.
ചെന്നൈയിലേക്ക് താമസം മാറി ലൊയോള കോളേജ്, ചെന്നൈയിൽ ബിരുദം പൂർത്തിയാക്കി.
മദ്രാസ് സ്‌കൂൾ ഓഫ് എക്കൊണോമിക്സിൽ നിന്ന് ബിരുദാനന്തര ബിരുദവും എടുത്തിട്ടുണ്ട്.
കുട്ടീം കോലും ആണ് ആദ്യത്തെ സിനിമ.
2013ൽ നീലാകാശം പച്ചകടൽ ചുവന്ന ഭൂമി യ്ക്ക് വേണ്ടി വരികൾ എഴുതി.
സമീർ താഹിർ സംവിധാനം ചെയ്ത ചിത്രത്തിലെ ഗാനങ്ങൾ ആണ് വിനായകിന് പ്രശംസ നേടിക്കൊടുത്തത്.
അനിൽ രാധാകൃഷ്ണൻ മേനോന്റെ നോർത്ത് 24 കാതം എന്ന സിനിമക്കും അതെ കൊല്ലം വിനായക് വരികൾ എഴുതി.
നോർത്ത് 24 കാതത്തിനു ആ കൊല്ലത്തെ മികച്ച മലയാളം സിനിമക്കുള്ള ദേശീയ പുരസ്‌ക്കാരവും, മികച്ച രണ്ടാമത്തെ സിനിമക്കുള്ള കേരളം പുരസ്കാരവും ലഭിച്ചിരുന്നു.
ശ്യംധറിന്റെ 7th ഡേയ് എന്ന സിനിമയ്ക്കും അനിൽ രാധാകൃഷ്ണന്റെ തന്നെ സപ്തമശ്രീ തസ്‌ക്കരയ്ക്കും വിനായക് ആണ് വരികൾ എഴുതിയത്.
ഏറ്റവും അടുത്തു ഇറങ്ങിയ ചിത്രം ജെയ് കെ സംവിധാനം ചെയ്തു പൃത്വിരാജ് നായകൻ ആയ എസ്ര ആണ് ചലച്ചിത്രങ്ങളുടെ പട്ടിക കുട്ടീം കോലും നീലാകാശം പച്ചക്കടൽ ചുവന്ന ഭൂമി നോർത്ത് 24 കാതം 7th ഡേ ഇയ്യോബിന്റെ പുസ്തകം സപ്തമ.
ശ്രീ. തസ്കരാഃ Haram Lord Livingstone 7000 Kandi Maalgudi Days Akashvani ഗപ്പി Karinkunnam 6'S എസ്ര അവലംബം
വിനി വിശ്വലാൽ Vini_Vishwa_Lal Vini_Vishwa_Lal
ശ്രീനാഥ് രാജേന്ദ്രൻ സംവിധാനം ചെയ്തു ദുൽക്കർ സൽമാൻ , സണ്ണി വെയ്ൻ എന്നിവർ കേന്ദ്ര കഥാപാത്രങ്ങൾ ആയി 2012-ൽ പുറത്തിറങ്ങിയ സെക്കന്റ് ഷോ എന്ന ചിത്രത്തിലൂടെ തിരക്കഥ രചയിതാവായി അരങ്ങേറ്റം.
കൂതറ , തീവണ്ടി എന്നീ ചിത്രങ്ങൾക്കും തൂലിക ചലിപ്പിച്ചു.
1984 ഒക്ടോബർ 20-ന് ജനിച്ച വിനിയുടെ മാതാപിതാക്കൾ വിശ്വനാഥപിള്ളയും നിർമലാദേവിയുമാണ്.
ബി ടെക് ബിരുദധാരിയാണ് വിനി വിശ്വലാൽ.
സോഫ്റ്റ്‌വെയർ എഞ്ചിനീയറായ റിനിഷയാണ് ഭാര്യ(2013ൽ വിവാഹിതരായി).
യുവ അമേയ മകളാണ്.
ശ്രീനാഥ്‌ രാജേന്ദ്രൻ സംവിധാനം ചെയ്തു ദുൽക്കർ സൽമാൻ , സണ്ണി വെയ്ൻ , ഗൗതമി നായർ എന്നിവർ കേന്ദ്ര കഥാപാത്രങ്ങൾ ആയി 2012ൽ പുറത്തിറങ്ങിയ സെക്കന്റ് ഷോ എന്ന ചിത്രത്തിലൂടെ തിരക്കഥാകൃത്തായി അരങ്ങേറി.
പിന്നീട് കൂതറ , തീവണ്ടി എന്നീ ചിത്രങ്ങൾക്ക് വേണ്ടിയും തൂലിക ചലിപ്പിച്ചു.
തീവണ്ടി(2018), കൽക്കി (2019) എന്നീ ചിത്രങ്ങളിൽ അഭിനയിച്ചിട്ടുമുണ്ട്.
# വർഷം ചലച്ചിത്രം സംവിധായകൻ 1 2012 സെക്കന്റ് ഷോ ശ്രീനാഥ് രാജേന്ദ്രൻ 2 2014 കൂതറ ശ്രീനാഥ് രാജേന്ദ്രൻ 3 2018 തീവണ്ടി ഫെല്ലെയ്നി അവലംബം പുറത്തേക്കുള്ള കണ്ണികൾ Vini Viswalal എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് വിനി വിശ്വലാൽ
വിനികുൻക ഇംഗ്ലീഷ് വിലാസം https://ml.wikipedia.org/wiki/Vinicunca
റെയിൻബോ മൗണ്ടൻ എന്നും അറിയപ്പെടുന്ന വിനികുൻക (Vinicunca) സമുദ്രനിരപ്പിൽ നിന്നും 5,200 മീറ്റർ ഉയരത്തിൽ സ്ഥിതിചെയ്യുന്ന പെറുവിലെ കുസ്കോ മേഖലയിലെ ആൻഡിസ് പർവ്വതനിരയാണ്.
കോടിക്കണക്കിന് വർഷങ്ങളായി ധാതുക്കൾ അടിഞ്ഞുകൂടി രൂപപ്പെട്ടതാണ് പലവർണ്ണങ്ങളിലുള്ള ഈ മല.
ചിത്രശാല ചുവന്ന താഴ്വര Alpacas in the mountains Ausangate as seen from Vinicunca അവലംബം പുറത്തേക്കുള്ള കണ്ണികൾ Geology of the colors
വിനിമയം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഡിസംബർ മുതൽ തുടരുന്നു.
ഒരു സാർവദേശീയ പ്രതിഭാസമാണ് വിനിമയം .
ഇതൊരു സംസ്കാരപഠനമാണ്.
സാധാരണ ആശയവിനിമയം എന്ന തലത്തിലാണ്`ഈ പദം ഉപയോഗിക്കുന്നത്.
വാക്കുകളും ഭാഷയും ചേർന്നുണ്ടാകുന്ന വെറുമൊരു പ്രതിഭാസമല്ല വിനിമയം.
ഇതിനു പല തലങ്ങൾ ഉണ്ട്.
ആശയതലം, സംസ്കാരതലം, സർഗ്ഗാത്മകതലം, വിജ്ഞാനതലം എന്നിവ.
വിനിമയ മാധ്യമങ്ങൾ ഇന്ന് പ്രചുരപ്രചാരം നേടിയിട്ടുണ്ട്.
റേഡിയോ,ടെലിവിഷൻ, അച്ചടി, ഇന്റർനെറ്റ് തുടങ്ങി ധാരാളം മാധ്യമങ്ങൾ ഇതിന്റെ ഭാഗമാണ്.
വിൽഹെം ഫ്രിക് ഇംഗ്ലീഷ് വിലാസം https://ml.wikipedia.org/wiki/Wilhelm_Frick
നാസി പാർട്ടിയിലെ ഒരു പ്രമുഖനും ഹിറ്റ്‌ലറുടെ മന്ത്രിസഭയിൽ 1933 മുതൽ 1943 വരെ ആഭ്യന്തരമന്ത്രിയുമായിരുന്നു വിൽഹെം ഫ്രിക് (Wilhelm Frick) .
(12 March 1877 – 16 October 1946) രണ്ടാം ലോകമഹായുദ്ധത്തിനൊടുവിൽ നടന്ന ന്യൂറംബർഗ് വിചാരണയ്ക്കു ശേഷം യുദ്ധക്കുറ്റങ്ങൾക്ക് വിചാരണ ചെയ്ത് ഇയാളെ തൂക്കിക്കൊന്നു.
അവലംബം പുറത്തേക്കുള്ള കണ്ണികൾ Wilhelm Frick എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിൽഹെം ഗ്രിസിംഗർ ഇംഗ്ലീഷ് വിലാസം https://ml.wikipedia.org/wiki/Wilhelm_Griesinger വിൽഹെം ഗ്രിസിംഗർ (1817–1868) ബെർലിനിലെ വിൽഹെം ഗ്രിസിംഗറിന്റെ സ്മാരകം
വിൽഹെം ഗ്രെസിംഗർ (29 ജൂലൈ 1817 - 26 ഒക്ടോബർ 1868) സ്റ്റട്ട്ഗാർട്ടിൽ ജനിച്ച ഒരു ജർമ്മൻ ന്യൂറോളജിസ്റ്റും സൈക്യാട്രിസ്റ്റുമായിരുന്നു.
സൂറിച്ച് സർവ്വകലാശാലയിൽ ജോഹാൻ ലൂക്കാസ് ഷോൺലൈൻ, പാരീസിലെ ഫിസിയോളജിസ്റ്റ് ഫ്രാൻസ്വാ മാഗൻഡി എന്നിവരുടെ കീഴിൽ അദ്ദേഹം പഠിച്ചു.
ഡോക്ടറേറ്റ് നേടിയ ശേഷം, വുർട്ടംബർഗിലെ വിൻനെതൽ, സ്റ്റട്ട്ഗാർട് (പ്രൈവറ്റ് പ്രാക്ടീസ്), ട്യൂബിംഗനിലെ മെഡിക്കൽ ക്ലിനിക്, കീൽ സർവ്വകലാശാല തുടങ്ങി നിരവധി സ്ഥലങ്ങളിൽ അദ്ദേഹം ജോലി ചെയ്തു.
1845-ൽ ഗ്രിസിംഗർ തന്റെ സ്വാധീനമുള്ള പാഠപുസ്തകമായ Die Pathologie und Therapie der psychischen Krankheiten പ്രസിദ്ധീകരിച്ചു.
1850 കളുടെ തുടക്കത്തിൽ അദ്ദേഹം കെയ്റോയിലെ മെഡിക്കൽ സ്കൂളിന്റെ ഡയറക്ടറായി ഈജിപ്തിലേക്ക് പോയി, അതിനിടയിൽ അബ്ബാസ് ഒന്നാമന്റെ സ്വകാര്യ വൈദ്യനായി.
ഈജിപ്തിൽ താമസിച്ച സമയത്ത്, ഉഷ്ണമേഖലാ രോഗങ്ങളെക്കുറിച്ചുള്ള അനുഭവം അദ്ദേഹം നേടി, അതിന്റെ ഫലമായി Klinische und anatomische Beobachtungen über die Krankheiten von Aegypten (1854), Infectionskrankheiten (1857) എന്നിവ പ്രസിദ്ധീകരിച്ചു.
1854-ൽ അദ്ദേഹം ട്യൂബിംഗൻ സർവകലാശാലയിൽ ക്ലിനിക്കൽ മെഡിസിൻ പ്രൊഫസറായി മടങ്ങി, തുടർന്ന് തന്റെ സുഹൃത്ത് കാൾ വണ്ടർലിച്ചിന്റെ (1815-1877) പിൻഗാമിയായി ട്യൂബിംഗൻ മെഡിക്കൽ ക്ലിനിക്കിന്റെ ഡയറക്ടറായി.
1859-ൽ മരിയബെർഗ് എന്ന ചെറുപട്ടണത്തിലെ മാനസിക വൈകല്യമുള്ള കുട്ടികൾക്കായുള്ള ഒരു സ്ഥാപനത്തിന്റെ തലവനായ ഗ്രിസിംഗർ, 1860 മുതൽ സൂറിച്ചിലെ ബർഗോൾസ്ലി മെന്റൽ ഹോസ്പിറ്റലിന്റെ ആസൂത്രണത്തിൽ പങ്കെടുത്തു.
1865-ൽ അദ്ദേഹം ബെർലിനിലേക്ക് മാറി, അവിടെ മോറിറ്റ്സ് ഹെൻറിച്ച് റോംബെർഗിന്റെ (1795-1873) പിൻഗാമിയായി ചാരിറ്റ് യൂണിവേഴ്സിറ്റി പോളിക്ലിനിക്കിൽ ഡയറക്ടറായി.
ബെർലിനിൽ അദ്ദേഹം ബെർലിനർ മെഡിസിനിഷ്-സൈക്കോളജിഷെ ഗെസെൽഷാഫ്റ്റ് എന്ന ഒരു മെഡിക്കൽ-സൈക്കോളജിക്കൽ സൊസൈറ്റി സ്ഥാപിച്ചു, തുടർന്ന്, ആർക്കൈവ് ഫർ സൈക്യാട്രി ആൻഡ് നെർവെൻക്രാങ്കൈറ്റൻ എന്ന സ്വാധീനമുള്ള ഒരു സൈക്യാട്രിക് ജേണൽ സ്ഥാപിച്ചു.
1868-ൽ അദ്ദേഹം റോയൽ സ്വീഡിഷ് അക്കാദമി ഓഫ് സയൻസസിലെ വിദേശ അംഗമായി തിരഞ്ഞെടുക്കപ്പെട്ടു.
അദ്ദേഹം ബെർലിനിൽ വെച്ച് അന്തരിച്ചു.
മാനസികരോഗികളുടെ ചികിത്സയിൽ പരിഷ്കാരങ്ങൾ ആരംഭിച്ചതിനും നിലവിലുള്ള "അസൈലം സമ്പ്രദായത്തിൽ" മാറ്റങ്ങൾ കൊണ്ടുവന്നതിനും ഗ്രിസിംഗർ ഓർമ്മിക്കപ്പെടുന്നു.
മാനസികരോഗികളെ സമൂഹത്തിലേക്ക് സമന്വയിപ്പിക്കുന്നതിൽ അദ്ദേഹം വിശ്വസിച്ചു, കൂടാതെ ഹ്രസ്വകാല ആശുപത്രിവാസവും സ്വാഭാവിക പിന്തുണാ സംവിധാനങ്ങളുടെ അടുത്ത സഹകരണവും സംയോജിപ്പിക്കണമെന്ന് അദ്ദേഹം നിർദ്ദേശിച്ചു.
മനോരോഗ സ്വഭാവത്തെക്കുറിച്ച് അദ്ദേഹം വിലപ്പെട്ട ഉൾക്കാഴ്ചകളും നൽകി.
Archiv für Psychiatrie und Nervenkrankheiten ന്റെ ആദ്യ ലക്കത്തിന്റെ മുഖവുരയിൽ ഗ്രെസിംഗർ ഇങ്ങനെ എഴുതി, "മനോരോഗചികിത്സ മറ്റ് വൈദ്യശാസ്ത്രവുമായി ബന്ധപ്പെട്ട് ഒരു പരിവർത്തനത്തിന് വിധേയമായിരിക്കുന്നു. . . . 'മാനസിക രോഗങ്ങൾ' എന്ന് വിളിക്കപ്പെടുന്ന രോഗികൾ ശരിക്കും ഞരമ്പുകളുടെയും തലച്ചോറിന്റെയും രോഗങ്ങളുള്ള വ്യക്തികളാണെന്ന തിരിച്ചറിവിലാണ് ഈ പരിവർത്തനം പ്രധാനമായും നിലകൊള്ളുന്നത്. . ."
ബെർലിനിലെ വിൽഹെം ഗ്രിസിംഗർ ഹോസ്പിറ്റൽ അദ്ദേഹത്തിന്റെ ബഹുമാനാർത്ഥം നാമകരണം ചെയ്യപ്പെട്ടതാണ്.
അനുബന്ധ നാമധേയം "ഗ്രീസിംഗർസ് അടയാളം": മാസ്റ്റോയ്ഡ് എമിസറി സിരയുടെ സെപ്റ്റിക് ത്രോംബോസിസ് , സിഗ്മോയിഡ് സൈനസിന്റെ ത്രോംബോഫ്ലെബിറ്റിസ് എന്നിവ കാരണം മാസ്റ്റോയിഡ് പ്രോസസിൽ എറിത്തമയും നീർവീക്കവും.
പ്രസിദ്ധീകരിച്ച കൃതികൾ Alter St.-Matthäus-Kirchhof- ലെ ശവകുടീരം Herr Ringseis und die naturhistorische Schule (" ജൊഹാൻ നെപോമുക്ക് വോൺ റിംഗ്‌സെയ്‌സും നാച്ചുറൽ ഹിസ്റ്ററി സ്‌കൂളും").
"ആർക്കൈവ് ഫർ ഫിസിയോളജിസ് ഹെയിൽകുണ്ടെ" 1 (1842) Theorien und Thatsachen ("തിയറികളും വസ്തുതകളും").
"ആർക്കൈവ് ഫർ ഫിസിയോളജിസ് ഹെയിൽകുണ്ടെ" 1 (1842) Über den Schmerz und über die Hyperämie ("വേദനയും തിരക്കും സംബന്ധിച്ച്").
"ആർക്കൈവ് ഫർ ഫിസിയോളജിസ് ഹെയിൽകുണ്ടെ" 1 (1842) Über psychische Reflexaktionen.
Mit einem Blick auf das Wesen der psychischen Krankheiten ("മാനസിക പ്രതിഫലന പ്രവർത്തനങ്ങളെക്കുറിച്ച്. മാനസിക രോഗങ്ങളുടെ സ്വഭാവത്തിലേക്ക് ഒറ്റനോട്ടത്തിൽ").
"Archiv für physiologische Heilkunde" 2, പേ.
76 (1843) Neue Beiträge zur Physiologie und Pathologie des Gehirns ("തലച്ചോറിന്റെ ശരീരശാസ്ത്രത്തിലും രോഗപഠനത്തിലും പുതിയ സംഭാവനകൾ").
"ആർക്കൈവ് ഫർ ഫിസിയോളജിസ് ഹെയിൽകുണ്ടെ" (1844) Pathologie und Therapie der psychischen Krankheiten ("മാനസിക രോഗങ്ങളുടെ പാത്തോളജിയും ചികിത്സയും").
സ്റ്റട്ട്ഗാർട്ട്: ക്രാബ്, 1845; രണ്ടാം പതിപ്പ്, ബ്രൗൺഷ്വീഗ് 1861 Ueber Schwefeläther-Inhalationen (" സൾഫർ -ഈതർ ഇൻഹാലേഷൻ സംബന്ധിച്ച്").
"Archiv für physiologische Heilkunde" 6, pp. 348–350 (1847) Bemerkungen über das Irrenwesen in Württemberg ("വുർട്ടംബർഗിലെ മാനസിക പരിചരണത്തെക്കുറിച്ചുള്ള പരാമർശങ്ങൾ").
"വുർട്ടംബർഗ് മെഡിക്. കറസ്പോണ്ടൻസ്ബ്ലാറ്റ്" (1848/49) Klinische und anatomische Beobachtungen über die Krankheiten von Aegypten (" ഈജിപ്തിലെ രോഗങ്ങളെക്കുറിച്ചുള്ള ക്ലിനിക്കൽ, അനാട്ടമിക്കൽ നിരീക്ഷണങ്ങൾ").
"Archiv für physiologische Heilkunde" 13, pp. 528–575 (1854) Infectionskrankheiten ("പകർച്ചവ്യാധികൾ"); വിർച്ചോവിന്റെ " Handbuch der speciellen Pathologie und Therapie " എന്നതിൽ.
എർലാംഗൻ (1857) Zur Kenntnis der heutigen Psychiatrie in Deutschland.
Eine Streitschrift gegen die Broschüre des Samitätsrats Dr. Laehr in Zehlendorf: "Fortschritt? – Rückschritt!"
("ജർമ്മനിയിലെ ഇന്നത്തെ മനോരോഗചികിത്സയുടെ ശ്രദ്ധയ്ക്ക്, സെഹ്ലെൻഡോർഫിൽ നിന്നുള്ള ഹെൻറിച്ച് ലേഹറിന്റെ ബ്രോഷറിനെതിരായ ഒരു വിവാദം: 'പുരോഗതി? - പിന്നോട്ട്! '' ). ലീപ്സിഗ്: വിഗാൻഡ് (1868) Über Irrenanstalten und deren Weiter-Entwicklung in Deutschland ("ജർമ്മനിയിലെ അഭയകേന്ദ്രങ്ങളെക്കുറിച്ചും അവരുടെ തുടർന്നുള്ള വികസനത്തെക്കുറിച്ചും"). "
ആർക്കൈവ് ഫർ സൈക്യാട്രി ആൻഡ് നെർവെൻക്രാങ്കൈറ്റൻ" 1 (1868) Gesammelte Abhandlungen ("ശേഖരിച്ച ഉപന്യാസങ്ങൾ"), 2 വാല്യങ്ങൾ. ബെർലിൻ: ഹിർഷ്വാൾഡ് (1872) കുറിപ്പുകൾ അവലംബം വിൽഹെം ഗ്രിസിംഗർ , ഹൂ നേംട് ഇറ്റ് "ഈ ലേഖനത്തിന്റെ ഭാഗങ്ങൾ ജർമ്മൻ വിക്കിപീഡിയയിലെ തത്തുല്യമായ ഒരു ലേഖനത്തിന്റെ വിവർത്തനത്തെ അടിസ്ഥാനമാക്കിയുള്ളതാണ്, അതിന്റെ അവലംബങ്ങൾ ഉൾപ്പെടുന്നു": ADB:Griesinger, Wilhelm at Allgemeine Deutsche Biographie .
പുറം കണ്ണികൾ Works by Wilhelm Griesinger at LibriVox (public domain audiobooks)
വിൽഹെം ഡിൽഥെയ്
ജർമൻ തത്ത്വചിന്തകനായിരുന്നു വിൽഹെം ഡിൽഥെയ് .
ഇദ്ദേഹത്തിന്റെ പ്രധാന സംഭാവന മാനവികശാസ്ത്രങ്ങളുടെ വിജ്ഞാനസിദ്ധാന്താധിഷ്ഠിത വിശകലനമാണ്.
വിൽഹെം ഡിൽഥെയുടെ വീക്ഷണങ്ങളിൽ കാന്റ് , ഹെഗൽ , ഷെല്ലിങ് (Schelling), ഫ്രീഡ്രിക്ക് ഷ്ലയർമാഖർ തുടങ്ങിയവരുടെ സ്വാധീനം ദൃശ്യമാണ്.
1833 നവംബർ 19-ന് ബീബ്റിച്ചിൽ (Biebrich) ജനിച്ചു .
വീസ്ബാദനി (Wiesbaden)ലെ ഗ്രാമർ വിദ്യാലയത്തിൽ പഠനം നടത്തിയതിനു ശേഷം ഹൈഡൽ ബർഗിൽ പോയി ദൈവശാസ്ത്രം പഠിച്ചു.
തുടർന്ന് ബെർലിനിൽ ചരിത്രവും തത്ത്വശാസ്ത്രവും അഭ്യസിച്ചു.
കുറച്ചു കാലം സെക്കൻഡറി സ്ക്കൂളധ്യാപകനായി സേവനമനുഷ്ഠിച്ചു.
1864-ൽ ഇദ്ദേഹത്തിനു ഡോക്ടറേറ്റ് ലഭിച്ചു.
ബാസൽ (Basal), കീൽ (Kiel), ബ്രൗസ്ലൗ (Breslau) എന്നിവിടങ്ങളിൽ അധ്യാപനം നടത്തി.
1882-ൽ ഇദ്ദേഹം ബെർലിൻ സർവകലാശാലയിൽ അധ്യാപകനായി .
1905 വരെ അവിടെ തുടർന്നു.
തത്പര്യമുള്ള വിഷയങ്ങൾ ആത്മീയവാദം സദാചാരതത്ത്വശാസ്ത്രം വിജ്ഞാന സിദ്ധാന്തം നവോത്ഥാനം ജർമൻ ആദർശവാദം
തുടങ്ങിയ നിരവധി വിഷയങ്ങളിൽ ഡിൽഥെയ് താത്പര്യം പ്രകടിപ്പിച്ചിരുന്നു.
ഈ വിഷയങ്ങളിലെല്ലാം ഇദ്ദേഹം നിരവധി ലേഖനങ്ങളും, പുസ്തകനിരൂപണങ്ങളും പ്രസിദ്ധപ്പെടുത്തി.
മനുഷ്യജീവൻ തത്ത്വശാത്രത്തിൽ
ഡിൽഥെയുടെ അഭിപ്രായത്തിൽ തത്ത്വശാസ്ത്രത്തിൽ പ്രതിപാദിക്കപ്പെടേണ്ട ഏകവിഷയം ജീവനാണ് .
മനുഷ്യജീവിതം വളരെ സങ്കീർണവും സംഭവബഹുലവുമാണ്.
മനുഷ്യന്റെ ചിന്തകളും, ആഗ്രഹങ്ങളും, ഭീതികളും, അവൻ സൃഷ്ടിക്കുന്ന നിയമങ്ങളും ആചാരങ്ങളും, വിശ്വാസങ്ങളും എല്ലാം ജീവന്റെ ഭാഗമായി വർത്തിക്കുന്നു.
ജീവിതാനുഭവത്തിനുപരിയായി യാതൊന്നുമില്ലെന്ന് ഡിൽഥെയ് വാദിച്ചു.
ജീവിതത്തെ അതിന്റെ സമ്പന്നതയിലും, വൈവിധ്യത്തിലും നാം പൂർണമായി അനുഭവിക്കുന്നു എന്ന് ഇദ്ദേഹം വ്യക്തമാക്കി.
ഇന്ദ്രിയ സംവേദനങ്ങൾ മാത്രമാണ് അനുഭവം എന്ന വീക്ഷണത്തെ ഇദ്ദേഹം നിരാകരിക്കുകയാണ് ഉണ്ടായത്.
ജീവിതം ക്രമമുള്ള താകയാൽ അർഥവത്തുമായിത്തീരുന്നു.
വ്യക്തികൾ അവരുടെ ലോകത്തിന് നൽകുന്ന അർഥത്തിൽ നിന്നുമാണ് തത്ത്വചിന്തകൻ പഠനം ആരംഭിക്കുന്നത്.
സ്വന്തം അനുഭവങ്ങൾ തത്ത്വചിന്തകന് സഹായകമാകുന്നു.
അനുഭവങ്ങളെ ക്രമീകരിക്കുവാൻ മനുഷ്യർ ചില തത്ത്വങ്ങൾ ഉപയോഗിക്കുന്നു.
ഡിൽഥെയ് ഇവയെ ജീവന്റെ ഗണങ്ങൾ (Categories of life) എന്നാണ് വിളിച്ചത്.
ജീവന്റെ ഗണങ്ങൾ
അനുഭവത്തെ ക്രമീകരിക്കുവാൻ ചിന്തകൾ ഉപയോഗിക്കുന്ന തത്ത്വത്തെയാണ് കാന്റ് (Kant) ഗണം എന്നു വിവക്ഷിച്ചത്.
കാന്റിന്റെ അപഗ്രഥനം ഭൗതികയാഥാർഥ്യങ്ങളുടെ അനുഭവത്തിൽ മാത്രം ഒതുങ്ങിനിന്നു.
എന്നാൽ ഡിൽഥെയുടെ വിശകലനം ജീവന്റെ പൂർണതയെ ഉൾക്കൊള്ളുന്നതായിരുന്നു.
ജീവിതത്തിന് അർഥം നൽകുന്ന ഗണങ്ങൾ നിരവധിയുണ്ടെന്ന് ഇദ്ദേഹം വാദിക്കുന്നു.
ആന്തരികമാനവികപ്രവർത്തനങ്ങളും അവയുടെ ബാഹ്യപ്രകടനങ്ങളും തമ്മിലുള്ള ബന്ധം ഉറപ്പിക്കുന്നത് ഇത്തരത്തിലുള്ള ഗണമാണ്.
മറ്റൊന്ന് അധികാരം അഥവാ ശക്തി യുടെ ഗണമാണ്.
നാം മറ്റുള്ള വ്യക്തികളിലും വസ്തുക്കളിലും, അവർ നമ്മിലും ചെലുത്തുന്ന സ്വാധീനത്തെക്കുറിച്ച് ഈ ഗണം നമുക്ക് അറിവ് നൽകുന്നു.
പൂർണതയും വിഭാഗങ്ങളും, ലക്ഷ്യവും മാർഗവും, വികാസവും മറ്റു ചില ഗണങ്ങളാണ്.
ഡിൽഥെയുടെ വീക്ഷണത്തിൽ വളരെയധികം പ്രാധാന്യമർഹിക്കുന്ന മൂന്നു ഗണങ്ങളാണുള്ളത്.
മൂല്യം (value), ഉദ്ദേശ്യം, (purpose), അർഥം (meaning) എന്നീ മൂന്ന് ഗണങ്ങൾ.
മൂല്യത്തിലൂടെ നാം വർത്തമാനത്തെ അനുഭവിക്കുകയും, ഉദ്ദേശ്യത്തിലൂടെ ഭാവിയെ പ്രതീക്ഷിക്കുകയും, അർഥത്തിലൂടെ ഭൂതത്തെ ഓർമിപ്പിക്കുകയും ചെയ്യുന്നു.
ഈ ഗണങ്ങൾ സാധാരണയായി അബോധാവസ്ഥയിലാണ് പ്രവർത്തിക്കുന്നത്.
എന്നാൽ ബോധപൂർവം ഗണങ്ങളെ ഉപയോഗിക്കുമ്പോഴാണ് മതങ്ങൾ ഐതിഹ്യങ്ങൾ , പഴഞ്ചൊല്ലുകൾ , കല , സാഹിത്യം , നിയമങ്ങൾ , ആചാരങ്ങൾ, തത്ത്വസംഹിതകൾ എന്നിവ രൂപംകൊള്ളുന്നത്.
വിജ്ഞാനസിദ്ധാന്തം
എല്ലാ മനുഷ്യരും ലോകത്തെക്കുറിച്ച് ഒരു ചിത്രം മനസ്സിൽ സൂക്ഷിക്കുന്നു.
ജീവന്റെ എല്ലാ വശങ്ങളും ഉൾക്കൊള്ളുന്നതാണ് യഥാർഥ തത്ത്വശാസ്ത്രവീക്ഷണം.
ജീവന്റെ തത്ത്വശാസ്ത്രത്തിൽനിന്നും വിജ്ഞാനസിദ്ധാന്തം ഉദ്ഭവിക്കുന്നു.
ഡിൽഥെയുടെ തത്ത്വശാസ്ത്രത്തിലെ ഒരു പ്രധാന ആശയമാണ് വിജ്ഞാനസിദ്ധാന്തത്തിന്റെ വികാസം.
എല്ലാ മാനവപ്രവർത്തനങ്ങളും ചരിത്രത്തിന്റെ ഭാഗമാണ്.